Document ID: 32008R1217

PADOMES REGULA (EK) Nr. 1217/2008
(2008. gada 8. decembris),
ar ko groza Regulas (EK) Nr. 1528/2007 I pielikumu, lai pievienotu Zambijas Republiku sarunas pabeigušo reģionu vai valstu sarakstam
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Kopiena 2007. gada 28. novembrī noslēdza sarunas par pagaidu nolīgumu, ar ko izveido pamatu ekonomisko partnerattiecību nolīgumam (turpmāk “pagaidu EPN”) ar Seišela salām, Zambiju un Zimbabvi.
(2)
Kopiena un Zambijas Republika, 2007. gada 28. novembrī noslēdzot sarunas par pagaidu EPN, tomēr nevienojās saistībā ar piedāvājumu piekļuvei Zambijas tirgum, tādēļ nebija iespējama Zambijas iekļaušana Padomes Regulas (EK) Nr. 1528/2007 (2007. gada 20. decembris), ar ko dažu tādu valstu izcelsmes izstrādājumiem, kuras ietilpst Āfrikas, Karību jūras reģiona un Klusā okeāna (ĀKK) valstu grupā, piemēro režīmu, kas paredzēts nolīgumos, ar ko izveido ekonomisko partnerattiecību nolīgumus vai kuru rezultātā notiek to izveide (1), I pielikumā.
(3)
Kopiena un Zambija 2008. gada 30. septembrī noslēdza sarunas par piedāvājumu piekļuvei Zambijas tirgum.
(4)
Tādēļ saskaņā ar Regulas (EK) Nr. 1528/2007 2. panta 2. punktu būtu jāgroza I pielikums, lai tajā iekļautu Zambiju.
(5)
Lai ņemtu vērā Zambijas iekļaušanu Regulas (EK) Nr. 1528/2007 darbības jomā, Komisijai pienācīgā veidā ir jāgroza Komisijas Regula (EK) Nr. 950/2006 (2006. gada 28. jūnijs), ar ko 2006./2007., 2007./2008. un 2008./2009. tirdzniecības gadam nosaka sīki izstrādātus piemērošanas noteikumus cukura produktu ievešanai un rafinēšanai atbilstīgi dažām tarifu kvotām un preferenču nolīgumiem (2), piemērojot to no dienas, kad stājas spēkā šī regula,
IR PIEŅĒMUSI ŠO REGULU.
1. pants
Padomes Regulas (EK) Nr. 1528/2007 I pielikumā ierakstu “Zambijas Republika” iekļauj starp ierakstiem “Ugandas Republika” un “Zimbabves Republika”.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 8. decembrī

Labels: 5
10
3
18
15